ועדת הכנסת, כנסת 20, פרוטוקול מספר 147, 2016-07-18 12:00

יואב קיש: אנחנו מתחילים את הדיון בנושא הרביזיות, כפי שהוגשו, לחוק שידורי הטלוויזיה.

יואב קיש: מדובר על רביזיות ישנות.

<אתי בנדלר: על בקשות שהוגשו עד היום, לא כולל היום.

יואב קיש: אנחנו מתחילים עם הרביזיות של שבוע שעבר.

יואב קיש: יש לנו רביזיה של שלי יחימוביץ לתיקון סעיף 4, סעיף 5 בהצעה: קביעת מדיניות השידור.

שלי יחימוביץ': דיברנו על סעיף הפיקוח של המועצה.

יואב קיש: לא, זה לדעתי סעיף ועדת הכנסת.

שלי יחימוביץ': אתה אומר סעיף 4.

יואב קיש: אנחנו מדברים על סעיף 4 לחוק העיקרי.

<אתי בנדלר: אלה הנושאים שלגביהם יש לוועדת הכנסת סמכות לקבוע תקנות מדיניות.

שלי יחימוביץ': הרביזיה שלי נגעה לסעיף שמדבר על הוראות בימוי, על הנחיות באיזה אופן יצולמו, יתועדו וישודרו שידורי ערוץ הכנסת.

שלי יחימוביץ': בסעיף כפי שהוא מופיע כאן, סעיף 4א יש משום - - -

<אתי בנדלר: סליחה, חברת הכנסת יחימוביץ, מדובר על הסעיף הזה, קודם כל.

שלי יחימוביץ': והגשתי גם על זה.

<אתי בנדלר: אבל אלה שתי בקשות שונות.

<אתי בנדלר: יש לך את הנוסח המשולב?

<אתי בנדלר: על הסעיף הזה – הסמכות של ועדת הכנסת לקבוע בתקנות מדיניות - - -

שלי יחימוביץ': זה בעצם אותו דבר.

שלי יחימוביץ': אתם בטוחים שזה על זה ולא על 4א?

יואב קיש: אם את רוצה להסיר את הרביזיה הזו ולדבר רק על 4א - - -

שלי יחימוביץ': לא, אני לא רוצה.

יואב קיש: את הגשת על כל סעיף רביזיה בהתחלה.

שלי יחימוביץ': לא, לא נכון.

שלי יחימוביץ': על 4 ועל 4א.

שלי יחימוביץ': זה אותו דבר בעצם.

שלי יחימוביץ': 4א הוא תרגום של 4, נכון?

<אתי בנדלר: לא, זה שני דברים שונים.

יואב קיש: שלי, אם את רוצה לדבר רק על 4א כרגע, ונסיר את מה שאמרת קודם, אז אין בעיה, נדבר על 4א ואת הרביזיה לתיקון סעיף 4 את מורידה.

שלי יחימוביץ': אוקיי, אז אני מדברת על 4א - - -

יואב קיש: את צריכה להסכים.

שלי יחימוביץ': לא, לא, אני שואלת את אתי.

שלי יחימוביץ': זה בסדר?

<אתי בנדלר: מבחינתי זה בסדר.

שלי יחימוביץ': ועל 4ב גם הגשתי.

יואב קיש: כן, יש לך על 4א, 4ב, 6 ו-7.

<אתי בנדלר: אז את מסירה את הבקשה לדיון מחדש בסעיף 5 להצעת החוק שעניינו תיקון סעיף 4 ועכשיו את מנמקת את בקשתך לדיון חדש בסעיף 6 להצעת החוק שבו מוצע להוסיף - - -

יואב קיש: לא, 4א ו-4ב.

שלי יחימוביץ': גם 4א וגם 4ב.

<אתי בנדלר: כן – שבו מוצע להוסיף שני סעיפים חדשים לחוק העיקרי, האחד, סעיף 4א שעניינו צילום בשידור של הדובר בישיבות מליאת הכנסת, והשני, הוראות לעניין המועצה לפי חוק זה.

שלי יחימוביץ': בעניין 4א – רועי, הייתי מבקשת ממך להצביע איתי ברביזיה הזאת.

רועי פולקמן: הגשנו רביזיה אחת כללית על החוק.

רועי פולקמן: הסעיפים הספציפיים לביזוי אמרתי שאני אמַנע.

שלי יחימוביץ': הרביזיה הזאת הוגשה מכיוון שאני חושבת שאין מקום בחקיקה לקבוע הוראות בימוי ישירות לערוץ משַדר, אין סיבה לקבוע מסך מפוצל או התמקדות בפנים כאלה או התמקדות בפנים אחרות.

שלי יחימוביץ': זו פררוגטיבה של מי שהסמכות לשדר ניתנה לו.

שלי יחימוביץ': אלה החלטות מקצועיות לחלוטין.

שלי יחימוביץ': במליאת הכנסת עשויות להתרחש התרחשויות מאוד דרמטיות, מאוד מעניינות, מאוד חשובות, מאוד חדשותיות, שיצריכו התמקדות במליאה בלי להראות את פניו של הדובר.

שלי יחימוביץ': לא תמיד.

שלי יחימוביץ': בדרך-כלל ההתמקדות היא ממילא על פניו של הדובר, ולכן הדבר צריך להיות נתון להיות נתון לשיקול העורך, ובוודאי לא צריך להיות מעוגן בחקיקה.

שלי יחימוביץ': לכן אני מבקשת להסיר את הסעיף הזה.

שלי יחימוביץ': זאת הרביזיה.

יואב קיש: מי בעד הבקשה לרביזיה?

יואב קיש: שירים את ידו.

יואב קיש: בעד – מיעוט

יואב קיש: נמנעים – 1

יואב קיש: הרביזיה נדחתה.

<אתי בנדלר: עצם הבקשה לדיון מחדש - - -

שלי יחימוביץ': אני רוצה להעלות אותה למליאה.

יואב קיש: את רוצה לעבור לרביזיה ל-4ב?

<אתי בנדלר: הסתייגות לסעיף המוצא יימחק.

יואב קיש: אין הסתייגויות.

יואב קיש: אנחנו בקריאה ראשונה.

<אתי בנדלר: אה, אין.

<אתי בנדלר: סליחה, סליחה.

מיקי רוזנטל: זה מרגיש כמו קריאה שנייה-שלישית.

יואב קיש: רביזיה על סעיף 4ב – שלי, בבקשה.

שלי יחימוביץ': צירוף שני ממונים מטעם פוליטיקאים למועצה – מדובר באקט מיותר לחלוטין.

שלי יחימוביץ': העובדה שהם ממונים בידי יו"ר הקואליציה ויו"ר האופוזיציה, לא רק שלא מורידה כהוא זה מחומרת הסעיף הזה, אלא בדיוק ההיפך – יש כאן נאמנות של ממונים על-ידי שני פוליטיקאים ספציפיים, פרסונלית, שמינו אותם באופן פרסונלי.

שלי יחימוביץ': זה גם דבר שאין לו אח ורע.

אברהם נגוסה: זה לא לשעבר?

שלי יחימוביץ': כן אבל הם ממונים בידי יו"ר הקואליציה ויו"ר האופוזיציה.

שלי יחימוביץ': היום ממונים אישית בידי ביטן ובידי בוז'י.

יואב קיש: לא, לא ביטן.

יואב קיש: יולי וביטן.

שלי יחימוביץ': אה, זה יו"ר הכנסת?

יואב קיש: כן.

שלי יחימוביץ': אוקיי, בידי יולי אדלשטיין ובידי בוז'י הרצוג, מינוי אישי שלהם למועצה.

אברהם נגוסה: אלה שיתמנו הם לא פוליטיקאים בפועל, אלא לשעבר?

שלי יחימוביץ': הם ממונים על-ידי פוליטיקאים.

שלי יחימוביץ': דוּבּר על הסתייגות לכאורה שלא יתקבלו החלטות שנוגעות לעניין הזה כשהם מהווים את הרוב או משהו כזה, אבל עדיין, חבר יחיד יכול להכריע הצבעות בנוגע לערוץ הכנסת, ובוודאי שלשני שלוחי פוליטיקאים בוועדה כזאת יש משקל מאוד משמעותי בכלל על דיוני המועצה.

שלי יחימוביץ': הם יכולים להוות משקל נגד, לשכנע, לגייס, להגיע לדילים, ולכן גם ההסתייגות כאן לא מורידה כהוא זה את כוחם.

שלי יחימוביץ': זה כוח פסול לחלוטין.

שלי יחימוביץ': גם אין לו אח ורע.

שלי יחימוביץ': ואני מציעה להוריד את הסעיף הזה.

יואב קיש: מי בעד ההסתייגות?

יואב קיש: שירים את ידו.

<אתי בנדלר: לא הסתייגות, בעד הבקשה לדיון מחדש.

יואב קיש: סליחה, לא הסתייגות.

יואב קיש: מי בעד הבקשה לדיון מחדש?

יואב קיש: בעד – מיעוט

יואב קיש: הבקשה לרביזיה לא אושרה.

יואב קיש: הרביזיה נדחתה.

יואב קיש: שלי, רביזיה לסעיף 6.

יואב קיש: אני צודק או שאין לה הסתייגות לסעיף 6?

<קריאה: אם אפשר עוד להתייחס?

<קריאה: - - -

יואב קיש: לא, אי אפשר.

יואב קיש: ברביזיות לא מתייחסים.

<אתי בנדלר: זה היה סעיף 6.

<אתי בנדלר: היה לה 4, 5 ו-6.

<אתי בנדלר: מסעיף 4 היא ירדה - - -

יואב קיש: 6 ו-7 כתוב לי.

<אתי בנדלר: 7 נמחק.

<אתי בנדלר: היום רק דנו בו.

יואב קיש: אז סיימנו את ההסתייגויות של שלי?

<אתי בנדלר: כן, את הבקשות של חברת הכנסת יחימוביץ.

יואב קיש: רוברט, הגשת רביזיה לסעיף 3.

יואב קיש: הסעיף הוא סעיף שרצינו לקבל אותו בהצעת החוק וההצבעה בוועדה היתה תיקו ולכן הוא נפל ולא התקבל, ולכן הגשת אז רביזיה.

מיקי רוזנטל: זה תיקון לסעיף 3 או סעיף 3?

<אתי בנדלר: זה תיקון סעיף 3 בסעיף 4 להצעת החוק.

רוברט אילטוב: אני מבקש להעלות לדיון נוסף - - -

יואב קיש: מי בעד הבקשה שירים את ידו?

<אתי בנדלר: הוא רוצה להציע את הסעיף הזה מחדש.

<אתי בנדלר: בעד – רוב

<אתי בנדלר: הבקשה לרביזיה אושרה.

יואב קיש: אז אנחנו פותחים אותו לדיון נוסף.

יואב קיש: מדובר על תיקון סעיף 3.

יואב קיש: את רוצה להקריא אותו?

יואב קיש: היו כבר החלטות בקשר לעניין הזה או הצעות לפני שהנוסח עמד לדיון.

יואב קיש: אני לא קוראת נוסח סופי של ההצעה, אבל אני קוראת נוסח שכולל כבר הסכמות שעלו במהלך הדיון לגבי הסעיף הזה.

יואב קיש: אני רוצה לחדד, אני גם שלחתי מכתב ליו"ר מועצת כבלים ולוויין לגבי פיקוח על נושא פייסבוק וטוויטר וכל הדברים האלה.

יואב קיש: למעשה, הם לא מקיימים פיקוח על העניין הזה.

יואב קיש: הם מפקחים רק על מה שמשודר וזו המשמעות של הסעיף.

יואב קיש: אנחנו נכנסנו לכל נושא הדו-כיווניות וכל הדברים האלה, שהם בעצם לא רלוונטיים, אנחנו לא נתעסק בהם ברמת הפיקוח בחוק.

<אתי בנדלר: הם אפשריים.

<אתי בנדלר: יהיו אפשריים בכלל רק בשידורי טלוויזיה, לא באינטרנט.

<אתי בנדלר: יש עוד פסקה (2) לאותו סעיף קטן.

<אתי בנדלר: בניגוד למה שהיה כתוב קודם, שעל כל התכנים, גם באינטרנט וגם בטלוויזיה, אז עכשיו מדובר:

יואב קיש: לפני שאני מביא את הסעיף להצבעה, אם מישהו רוצה להתייחס?

<אתי בנדלר: בסעיף 3 היה דיון ממושך בוועדה.

<אתי בנדלר: בין היתר הוסכם, למשל, ששידורים דו-כיווניים והידודיים לא יהיו באינטרנט אלא אך ורק בשידורי הטלוויזיה.

<אתי בנדלר: עוד הוסכם שהפיקוח של המועצה יהיה רק על תכנים שמשודרים בטלוויזיה.

שלי יחימוביץ': ולא באינטרנט.

<אתי בנדלר: אם הם משודרים באינטרנט, יהיה עליהם פיקוח, אבל בתנאי שזה אותם שידורים ששודרו - - -

<דודו קובסניאנו: אתי, אני חושב שמה שסוכם זה, אם לצורך העניין יש ארבע ועדות ואי-אפשר ארבע ועדות, אז אפשר לשדר אותן באינטרנט.

<דודו קובסניאנו: הכוונה שלנו היתה כזו – זה גם נובע מוועדת פילבר – אנחנו לא מפקחים על טוויטר או פייסבוק - - -

<אתי בנדלר: ברור.

<דודו קובסניאנו: רגע, רגע, אני אשלים – בגלל שאחד מהתנאים לאסדרה על גוף באינטרנט, זה ש"התכנים הכלולים בו הם תכנים שיזם ספק השירות והצפייה בהם היא באמצעות ממשק בשליטתו של ספק השירות.

<דודו קובסניאנו: " בפייסבוק התכנים הם לא בשליטתו של הספק, ולכן אנחנו לא מפקחים.

<דודו קובסניאנו: אבל אם יצלמו במקביל שתי ועדות – אחת תהיה בטלוויזיה ואחת באינטרנט, גם על זה אנחנו נפקח.

<אתי בנדלר: ברור.

<אתי בנדלר: אני קוראת שוב ומסביר שוב: השידורים באינטרנט שעליהם אתם תפקחו יכללו את שידורי הכנסת, שזה כל שידורי המליאה והוועדות, כל הוועדות, בין אם הם משודרים בטלוויזיה ובין אם לאו, וכן, כשמדובר בשידורים נוספים, שזה כל השידורים האחרים, רק לגבי אלה המשודרים בטלוויזיה, בין ששודרו ובין שמשודרים בזמן - - -

יואב קיש: זו היתה הבהרה.

יואב קיש: אני מציע את הסעיף הזה להצבעה שוב.

יואב קיש: מי בעד הסעיף?

שלי יחימוביץ': למה אנחנו מצביעים עליו שוב?

<אתי בנדלר: כי הוא לא אושר.

<אתי בנדלר: הוא נפל והיה תיקו בהצבעה על הסעיף הזה.

יואב קיש: ועכשיו אנחנו מצביעים עליו שוב.

שלי יחימוביץ': של מי היתה הרביזיה?

רוברט אילטוב: שלי.

<אתי בנדלר: לא, לא היתה - - -

יואב קיש: היתה.

יואב קיש: עשינו הצבעה.

<אתי בנדלר: על הסעיף הזה?

<דודו קובסניאנו: אם מדובר על איזושהי תוכנית, והיא שידור טלוויזיוני, וזה לא טוויטר ופייסבוק, שלא שודר בטלוויזיה, אבל איזושהי תוכנית שמשודרת באינטרנט, גם על זה אפשר לפקח - - -

יואב קיש: לא, לא ניכנס לזה.

יואב קיש: אמרנו שלא, כי זה פתח לדברים שאנחנו לא יודעים אם תוכלו לשלוט בהם.

<דודו קובסניאנו: זה שידור טלוויזיוני, זה לא חשוב דרך איזה כבלים הוא עובר.

יואב קיש: לא, זה שידור אינטרנטי.

יואב קיש: אם זה ועדות ומליאה, כן.

יואב קיש: שידורים מוספים, אמרנו שבמפורש רק על ה - - -

<דודו קובסניאנו: גם תוכנית אולפן היא שידור טלוויזיוני - - -

יואב קיש: תוכנית אולפן היא שידור מוסף.

<דודו קובסניאנו: אז מה ההבדל?

שלי יחימוביץ': אני לא מבינה, אתם רוצים לפקח?

שלי יחימוביץ': על השידורים באינטרנט?

<דודו קובסניאנו: זה שידור טלוויזיה.

<דודו קובסניאנו: את לא אמורה לדעת איך זה מגיע, אם באמצעות האינטרנט או באמצעות כבל - - -

יואב קיש: רגע, זה מונע מהם לפקח?

שלי יחימוביץ': - - -

יואב קיש: אני אבהיר את השאלה.

יואב קיש: אני רוצה לסכם את השאלה בנושא שהעלה נציג המועצה.

יואב קיש: הנושא הוא כזה: בשידורים באינטרנט, שידור מוסף שלא היה בטלוויזיה, הם אומרים שצריך לפקח עליו גם כן.

יואב קיש: האם זה מונע מהם את זה?

<אתי בנדלר: כן.

יואב קיש: אז אין סיבה למנוע מהם את זה.

<אתי בנדלר: כן, כי מה שהוכתב כאן זה בפירוש שמשדרים נוספים יפקחו עליהם אך ורק אם הם משודרים גם בטלוויזיה.

יואב קיש: אין סיבה להחריג את זה.

<קריאה: כלומר, אם יופקו תוכניות שישודרו רק באתר, הם לא יהיו תחת פיקוח.

איילת נחמיאס ורבין: צריך להחריג את זה.

יואב קיש: שלא ישודרו שידורים נוספים באינטרנט?

שלי יחימוביץ': לא, שלא יהיה להם פיקוח על שידורים, כי לתת להם פיקוח על שידורי אינטרנט זה דבר שבאמת – אמרתי כבר כמה פעמים – אין לו אח ורע.

שלי יחימוביץ': אבל באמת אין לו אח ורע.

<קריאה: - - - עורך לאינטרנט.

שלי יחימוביץ': כן, בדיוק.

שלי יחימוביץ': רזי ברקאי יוכל להגיד: תביאו לי את המנהל של האינטרנט.

יואב קיש: מה הדעה שלכם?

<דודו קובסניאנו: עוד פעם, אין הבדל.

<דודו קובסניאנו: זה שידור טלוויזיוני.

<דודו קובסניאנו: בסך-הכול רואים תוכנית אולפן דרך - - -

יואב קיש: סליחה, דודו, תן לאתי להגיב.

<אתי בנדלר: קודם כל, לגבי השאלה אם זה תקדימי, זה לא תקדימי כי בחוק, כפי שאמרתי, העתקנו את הסעיף הזה מחוק השידור הציבורי הישראלי.

שלי יחימוביץ': יופי, ואיפה בעולם זה קיים, פיקוח על האינטרנט?

<אתי בנדלר: אינני יודעת.

<אתי בנדלר: לא בדקתי.

שלי יחימוביץ': זה שהוצאנו הצעה גרועה אחת - - -

<אתי בנדלר: אני לא יודעת מה קורה למשל בפיקוח על הערוץ האינטרנטי של BBC - - -

שלי יחימוביץ': אתה בעד החוק הזה?

יואב קיש: כן, אני בעד.

יואב קיש: ואני חושב שדיברנו על זה שבערוצי האינטרנט לא ישודרו שידורים נוספים שלא שודרו לפני כן בטלוויזיה.

יואב קיש: זה היה הפתרון לסעיף הזה.

יואב קיש: אני מעלה את זה להצבעה.

יואב קיש: מי בעד הסעיף כפי שהוקרא?

יואב קיש: ירים את ידו.

יואב קיש: מי מתנגד?

יואב קיש: שירים את ידו.

יואב קיש: מי נמנע?

יואב קיש: בעד – רוב

יואב קיש: נמנעים – 1

יואב קיש: הסעיף התקבל.

יואב קיש: אנחנו סיימנו את הרביזיות.

יואב קיש: יש לנו ב-12:30 שתי רביזיות של איילת נחמיאס ורבין.

איילת נחמיאס ורבין: אני הסמכתי את שלי.

יואב קיש: שלי תקריא אותן.

יואב קיש: בנוסף, יש לנו רביזיה של רועי פולקמן ושלי יחימוביץ על החוק כולו.

שלי יחימוביץ': מתי זה יהיה?

יואב קיש: לא נקבע לו עדיין.

יואב קיש: אני אגמור פה את הישיבה, נשב ונקבע במסודר את הרביזיה הזו.

יואב קיש: וכרגע, עד 12:30 אנחנו ממשיכים בסדר היום.

יואב קיש: אנחנו מתחילים מבקשת יושב-ראש הוועדה המיוחדת לזכויות הילד בדבר קביעת הוועדה לדיון בסעיף 7 וסעיף 2 לחוק קטינים נפגעי עבירות מין או אלימות (תיקון מס' 2).

יואב קיש: בבקשה, חברת הכנסת שאשא ביטון.

יפעת שאשא ביטון: תודה רבה, כבוד היושב-ראש.

יפעת שאשא ביטון: אני מתייחסת לחוק סיוע לקטינים נפגעי עבירות מין.

יפעת שאשא ביטון: בעצם, לפי סעיף 7 חלה חובת דיווח על שר הרווחה והשירותים החברתיים לדווח לוועדה שעל-פי סעיף 2 ועדה מוועדות הכנסת שהנושא נמצא בתחום סמכותה.

יפעת שאשא ביטון: הוועדה לזכויות הילד היא הוועדה שזה נמצא בתחום סמכותה, ולכן אנחנו מבקשים שזו תהיה הוועדה שהשר יצטרך לדווח אליה מדי שנה.

יפעת שאשא ביטון: גם הוועדה שלנו הכינה את החוק - - -

יואב קיש: מישהו רוצה להתייחס לנושא?

יואב קיש: מישהו בכלל מתנגד?

איילת נחמיאס ורבין: אני תמיד בעד הוועדה.

יואב קיש: אני בעד גם כן.

יואב קיש: מי שבעד בקשת יושב-ראש הוועדה המיוחדת לזכויות הילד שירים את ידו.

יואב קיש: מי נגד?

יואב קיש: אין?

יואב קיש: מי נמנע?

יואב קיש: אין.

יואב קיש: בעד – פה אחד

יואב קיש: ההצעה התקבלה פה אחד.

יפעת שאשא ביטון: > תודה רבה.

איילת נחמיאס ורבין: יואב, אני מסירה את הרביזיות כי אין מי שיגיש אותן בשמי.

יואב קיש: בסדר, שתי הרביזיות של איילת הוסרו.

יואב קיש: אף אחד מראשי הוועדות שביקשו את הדברים לא נמצא פה.

דוד ביטן: יש לחץ גדול מאוד בוועדות.

דוד ביטן: אתה לא מבין מה הולך.

דוד ביטן: אני רץ מוועדה לוועדה.

יואב קיש: אני רוצה לדעת שבסוף לא יבוא ראש ועדה ויגיד: אין הסכמה ואמרתי לי שיש הסכמה, אז מה אני אעשה?

<אתי בן יוסף: כבל נתן את הסכמתו - - -

יואב קיש: מי יכול להגיד לי שכבל נתן את הסכמתו?

<אתי בן יוסף: מנהלת הוועדה.

דוד ביטן: צלצל אליו וזהו.

דוד ביטן: הוא בחו"ל?

דוד ביטן: איפה הוא?

<קריאה: הוא בפריז.

יואב קיש: טוב, שולי, נעלה את מה שאת ביקשת.

יואב קיש: הצעת חוק הכניסה לישראל (תיקון – ועדת חריגים הומניטרית להעסקת עובדי סיעוד מעבר לתקופה המותרת), התשע"ו-2016 – של חה"כ שולי מועלם-רפאלי (פ/2832/20).

יואב קיש: אנחנו מדלגים לסעיף ה'5.

<ארבל אסטרחן: היועץ המשפטי של ועדת הפנים ביקש להיות פה.

<ארבל אסטרחן: יש בעיה עם זה שזה יעבור לוועדת הפנים?

שולי מועלם-רפאלי: לא, אין עם זה בעיה.

שולי מועלם-רפאלי: לא הבנתי למה חיליק בר חשב שזה צריך ללכת לוועדת העבודה והרווחה.

<ארבל אסטרחן: לא, לא.

<ארבל אסטרחן: זה לוועדת הפנים.

שולי מועלם-רפאלי: זה פנים.

שולי מועלם-רפאלי: זה ברור שזה פנים.

יואב קיש: אז אנחנו מדברים על סעיף ה5, הצעת חוק הכניסה לישראל (תיקון – ועדת חריגים הומניטרית להעסקת עובדי סיעוד מעבר לתקופה המותרת), התשע"ו-2016, של חברת הכנסת שולי מועלם-רפאלי.

יואב קיש: הבקשה היא שזה ילך לוועדת הפנים.

יואב קיש: מי בעד?

יואב קיש: שירים את ידו.

יואב קיש: בעד הבקשה – רוב

יואב קיש: הבקשה אושרה.

יואב קיש: אנחנו ממשיכים עם סדר-היום, לפי בקשת יושב-ראש המדע והטכנולוגיה להעברת הצעות לסדר היום בנושא: "תופעת שכחת ילדים ברכב", מוועדת הכלכלה לדיון בוועדת המדע והטכנולוגיה.

יואב קיש: אני אומר פה בצורה מוסמכת, יש אישור והסכמה של יושב-ראש ועדת הכלכלה איתן כבל, שהנושא יעבור לוועדה של אורי מקלב, ולכן אנחנו בעד הבקשה ואנחנו מאשרים אותה באופן עקרוני.

יואב קיש: אז מי בעד הבקשה?

יואב קיש: שירים את ידו.

יואב קיש: בעד הבקשה – פה אחד

יואב קיש: פה אחד.

יואב קיש: מה לגבי פניות הציבור והעבודה והרווחה?

יואב קיש: ומה עם העבודה והרווחה?

יואב קיש: יש הסכמה איתם?

יואב קיש: השאלה היא אם אלאלוף הסכים איתך או שהוא רוצה?

יואב קיש: - - -

ישראל אייכלר: אין לו בעיה עם זה.

ישראל אייכלר: דיברתי איתו.

<ארבל אסטרחן: זה נושא של ועדת החוקה.

יואב קיש: יש לנו פה את חבר הכנסת אייכלר, יושב-ראש הוועדה המיוחדת לפניות הציבור שרוצה להעביר את הצעת חוק לתיקון פקודת הסטטיסטיקה (עונשין), התשע"ה-2015, לוועדת העבודה, הרווחה והבריאות.

<ארבל אסטרחן: העניין הוא שזה נושא של ועדת החוקה.

<ארבל אסטרחן: רק בשבוע שעבר אישרתם תיקון לפקודת הסטטיסטיקה שאושר בוועדה החוקה.

<ארבל אסטרחן: זה מעולם לא היה בוועדת העבודה.

ישראל אייכלר: זה קשור מאוד לקשישים.

ישראל אייכלר: כל המניע זה אנשים קשישים וזקנים, אנשים חלשי אופי - - -

<ארבל אסטרחן: ואנשים צעירים שלא רוצים - - -

ישראל אייכלר: למה ביקשתי בוועדת הרווחה?

ישראל אייכלר: מי מתלונן על זה?

ישראל אייכלר: באים אנשים קשישים או אנשים בעלי בעיות.

ישראל אייכלר: ההיבט הפלילי בחוק הסטטיסטיקה שמחייב אזרח לענות, אחרת הוא הולך לבית-סוהר, ומשתמשים בזה כל מיני סוכנים שבאים מטעם הלשכה המרכזית לסטטיסטיקה לשכנע אותם, הוא פוגע בהרבה אנשים קשישים, אנשים עם נפש קצת יותר חלשה.

יואב קיש: אבל למה אתה לא עושה את זה אצלך בוועדה?

<ארבל אסטרחן: לא, כי הוועדה שלו לא משותפת.

ישראל אייכלר: לא, לא בגלל זה.

ישראל אייכלר: אני לא אספיק לעסוק בזה באופן עקרוני.

ישראל אייכלר: את יודעת, היועצת המשפטית, שמבחינה משפטית, תקנונית, אני יכול לדון בכל דבר כמו כל ועדה, אבל אני מעדיף שזה יהיה בוועדת העבודה והרווחה, שעוסקת באנשים שצריכים עזרה.

ישראל אייכלר: כל החוק הזה הוא להסיר את ההיבט הפלילי מחוק הסטטיסטיקה.

ישראל אייכלר: לכן אני מבקש להעביר את זה לוועדת העבודה והרווחה.

יואב קיש: מישהו רוצה להתייחס?

<ארבל אסטרחן: כפי שאמרתי, שהנושא הוא נושא ששייך לוועדת החוקה, חוק ומשפט.

<ארבל אסטרחן: פקודת הסטטיסטיקה זה חוק שהיה רק בשבוע שעבר בקריאה שלישית - - -

יואב קיש: למה לא לוועדת החוקה?

ישראל אייכלר: כי אני רוצה שבשנים הקרובות זה ייחקק, וועדת החוקה מלאה, ודיברתי עם חבר הכנסת אלאלוף שגם הוא מאוד רגיש לאנשים שפוחדים מהאיומים של מאסר אם הם לא ייענו - - -

יואב קיש: אז בעצם אנחנו עומדים מול חוק פקודת הסטטיסטיקה שכביכול שייך לוועדת החוקה, אבל מכיוון שהוא נוגע באנשים קשישים ספציפית במקרה הזה שהתיקון הזה מיועד לעזור להם, אתה אומר שדווקא ראוי שזה יגיע לוועדת העבודה והרווחה, וגם עקב לוחות הזמנים העמוסים בוועדת החוקה.

<ארבל אסטרחן: רק צריך לומר שהוא חל על כל האוכלוסיה, כל אדם אם הוא לא - - -

ישראל אייכלר: ודאי, ודאי.

ישראל אייכלר: ברור.

ישראל אייכלר: יש הרבה אנשים שנפחדים, יש אנשים שלא ישנים בלילות כי אמרו להם שיש בזה פליליות.

יואב קיש: הסיבה נראית לי לגיטימית ואני חושב שאנחנו יכולים לשקול אותה.

יואב קיש: מי בעד? שלושה.

יואב קיש: מי נגד?

יואב קיש: אין.

יואב קיש: מי נמנע?

יואב קיש: אין.

יואב קיש: בעד הבקשה – פה אחד

יואב קיש: ההצעה התקבלה.

<ארבל אסטרחן: המלצה למליאה.

יואב קיש: אה, זה להצבעה במליאה?

<ארבל אסטרחן: כן.

<ארבל אסטרחן: זה העברה מוועדה לוועדה.

<ארבל אסטרחן: זה לא קביעת וועדה.

<ארבל אסטרחן: גם הנושא הקודם זה הצבעה במליאה.

<ארבל אסטרחן: א.

<ארבל אסטרחן: הצעת חוק שעות עבודה ומנוחה (תיקון – הסדרת סוף שבוע ארוך), התשע"ו-2016 – של חה"כ אלי כהן (פ/3005/20).

יואב קיש: אני עובר לעוד הצעה, הצעת חוק שעות עבודה ומנוחה, של חבר הכנסת אלי כהן.

יואב קיש: אנחנו דנים בוועדה שזה צריך להיות בה.

יואב קיש: - - - כן, אבל איתן צריך להתחייב עד ה-5 בנובמבר.

יואב קיש: הסכימו להעביר את זה לכבל.

יואב קיש: אז אין לו עניין, הוא לא צריך אישור.

יואב קיש: האישור שאני צריך מאיתן כבל זה שהוא מתחייב לסיים לטפל בזה עד ה-5 בנובמבר.

<ארבל אסטרחן: והיום ראשון כיום מנוחה – הגיעו כמה הצעות צמודות.

יואב קיש: אז מה נשאר?

<ארבל אסטרחן: אחת עברה לוועדת הכנסת, משום מה.

<ארבל אסטרחן: הצביעו בסדרה על כמה הצעות חוק.

<ארבל אסטרחן: של לבני עברה לוועדת העבודה, של שולי מועלם עברה לוועדת העבודה - - -

יואב קיש: אז למה אנחנו מעבירים את זה לכלכלה עכשיו?

<ארבל אסטרחן: מה פתאום לכלכלה?

יואב קיש: זה מה שסוכם.

<ארבל אסטרחן: מה?

<ארבל אסטרחן: איך אפשר?

<ארבל אסטרחן: עברו שלוש הצעות זהות לוועדת העבודה.

יואב קיש: אנחנו מדברים על חוק שעות עבודה ומנוחה?

<ארבל אסטרחן: כן.

יואב קיש: אני לא עושה את זה בלי אלי כהן.

יואב קיש: אני לא מנהל את הדיון בלי אלי כהן.

יואב קיש: לא רוצה, לא יהיה.

<ארבל אסטרחן: טוב, זה ממש יעשה צחוק - - -

יואב קיש: לא, לא יהיה.

יואב קיש: לא יהיה.

<אתי בן יוסף: המכתב הזה שאני כתבתי את מה שאלאלוף אמר, שלוש הצעות עוברות לשם - - -

<ארבל אסטרחן: נכון.

<ארבל אסטרחן: זו היתה סדרה של הצעות צמודות.

<ארבל אסטרחן: עברו אחת אחרי השנייה לוועדת העבודה, ומשום מה האחרונה של אלי כהן - - -

<ז'קלין ויזמן אלפסי: אני אגיד לך למה.

<ז'קלין ויזמן אלפסי: כי באחרונה איתן כבל ביקש שזה יהיה אצלו.

<ז'קלין ויזמן אלפסי: הוא כעס למה זה אצלו.

<ארבל אסטרחן: נכון, אבל הוא נזכר רק באחרונה, כשכל האחרות עברו לוועדת העבודה.

<ז'קלין ויזמן אלפסי: נכון, אז הסכמנו להעביר את זה לאיתן - - -

<ארבל אסטרחן: מה גם שזה נושא של ועדת העבודה.

<ארבל אסטרחן: הצעת חוק יסוד: תקציב המדינה לשנים 2017 ו-2018 (הוראות מיוחדות)(הוראת שעה) (מ/1063).

<ארבל אסטרחן: הצעת חוק תקציב המדינה לשנים 2017 ו-2018 (הוראות מיוחדות)(הוראת שעה), התשע"ו-2016 (מ/1064).

<ארבל אסטרחן: הצעת חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה)(תיקון), התשע"ו-2016 (מ/1065).

יואב קיש: אנחנו עושים הצבעה על בקשת הממשלה להקדמת דיון בהצעות חוק הבאות, לפני קריאה ראשונה הצעת חוק יסוד: תקציב המדינה לשנים 2017 ו-2018 (הוראות מיוחדות)(הוראת שעה) (מ/1063).

יואב קיש: הצעת חוק תקציב המדינה לשנים 2017 ו-2018.

יואב קיש: מי מציג את זה?

יואב קיש: בבקשה, תציג את עצמך

<איליה כץ: איליה, כץ, אגף תקציבים, משרד האוצר.

<איליה כץ: הצעת החוק הזאת מבקשת לקבוע כי תקציב המדינה לשנים 2017 ו-2018 יאושר במתכונת דו-שנתית על-מנת שהממשלה תוכל לאשר את התקציב טרם תחילת המושב הבא.

<איליה כץ: אנחנו מבקשים להקדים את הליכי החקיקה כדי שהמדינה תדע על איזה תקציב היא מצביעה.

יואב קיש: תודה.

יואב קיש: מיקי, בבקשה.

מיקי רוזנטל: קודם כל, אני רוצה להביא לתשומת לבכם כולכם שיש החלטה מפורשת של בג"ץ בעניין הזה, ששינוי חוק התקציב בהוראת שעה הוא בעייתי.

מיקי רוזנטל: אני מבקש שהיועצת המשפטית לוועדה תיתן את דעתה ואת חוות-דעתה לגבי פסיקת בג"ץ הקודמת בסוגיה של שינוי חוק התקציב בהוראת שעה.

מיקי רוזנטל: , לעניין תקציב דו-שנתי בג"ץ בראון הידוע.

מיקי רוזנטל: לפני שמצביעים ראוי שתדעו על זה שבג"ץ אמר שזה בעייתי כשלעצמו.

<ארבל אסטרחן: הייתי שמחה להביא איתי את פסק הדין ולעיין בו שוב לפני שאני מבקשת להתייחס לזה, אבל צריך לומר שבתקציב – אני לא זוכרת אם זה היה בפעם הראשונה, ב-2009-2010 - - -

מיקי רוזנטל: בדו-שנתי הראשון

<ארבל אסטרחן: חבר הכנסת רוני בראון וסיעת קדימה הגישו בזמנו עתירה לבג"ץ בעניין הזה.

<ארבל אסטרחן: בית-המשפט התלבט בעניין, הוא לא פסל את החוק.

<ארבל אסטרחן: ומאז היה לנו תקציב דו-שנתי עוד כמה פעמים – היה את 2009-2010, 2011-2012, 2013-2014 ו-2015-2016.

מיקי רוזנטל: מאחר שאת לא זוכרת את פסק הדין, אז אני מבקש להזכיר.

מיקי רוזנטל: זה חשוב שתדעו.

יואב קיש: מיקי, השאלה היא יותר ספציפית: האם מאיזושהי סיבה, פסק הדין מונע מאתנו ללכת להצביע - - -

מיקי רוזנטל: הוא לא מונע, אבל בפסק הדין היתה הנחיה שאמרה שהשינוי בתקציב דו-שנתי שלא בחקיקה ראשית אלא בהוראת שעה - - -

יואב קיש: אני בטוח שזה יאותגר עוד פעם - - -

<ארבל אסטרחן: הוראת שעה היא חקיקה ראשית - - -

מיקי רוזנטל: לא, סליחה.

מיקי רוזנטל: לא בשינוי חוק היסוד.

<ארבל אסטרחן: לא בהוראת קבע אלא בהוראת שעה.

מיקי רוזנטל: בג"ץ הצביע על הבעייתיות של החוק הזה, ואמר שהמשמעות היא שבפעם שזה יקרה – וזו הפעם הבאה שקורית – בג"ץ עשוי לפסול את הוראת השעה, ולזה אני מבקש להפנות את תשומת לבכם.

מיקי רוזנטל: זה ראוי מאוד - - -

יואב קיש: מאה אחוז.

יואב קיש: מרב, רצית להתייחס.

מרב מיכאלי: כן, תודה רבה, אדוני.

מרב מיכאלי: חברי פה התייחס, ובצדק רב, איך להגיד בעדינות, לאופי המפוקפק, שנאמר בצורה הכי מפורשת: הלא-חוקתי של תקציב דו-שנתי, שגם בשנים קודמות עוד היו לו כל מיני תירוצים, בחירות, מה בחירות, כל מיני דברים כאלה, אבל הפעם אין שום הצדקה בעולם להביא תקציב דו-שנתי.

מרב מיכאלי: אתם הרחבתם את הקואליציה, יש לכם קואליציה עם רוב מסיבי מאוד, אין שום לחץ - - -

יואב קיש: אתם אולי תצטרפו, אולי יהיה רוב עוד יותר מסיבי.

מיקי רוזנטל: מה התפקיד שאתה מציע לי?

יואב קיש: אני אחשוב על זה.

רועי פולקמן: שר התקשורת.

רועי פולקמן: מה זאת אומרת?

רועי פולקמן: ברור.

מיקי רוזנטל: לא מסתפק.

יואב קיש: תנו למרב לסיים.

יואב קיש: מרב, בבקשה.

מרב מיכאלי: אין שום הצדקה להביא את הדבר הזה שפוגע פגיעה מוחשית מאוד בחיי האזרחיות והאזרחים כי הוא לא - - -

יואב קיש: אנחנו לא דנים בחוק עכשיו.

מרב מיכאלי: אמרתי: חברי דיבר על הדבר הזה.

מרב מיכאלי: אני מדברת על ההקדמה.

מרב מיכאלי: לפני שלושה שבועות עמד שר האוצר על הדוכן בכנסת ואמר, זה מה שיהיה וזה מה שאנחנו נביא.

מרב מיכאלי: למה צריך להביא את זה היום בקיצור ובפטור?

יואב קיש: לא, אז לא היית כשהוא הסביר, והוא הסביר את זה.

מרב מיכאלי: זה הדבר הבלתי-נסבל שקורה בממשלה הזאת חדשות לבקרים.

מרב מיכאלי: מספר הפטורים שעובר בוועדה הזאת הוא בלתי-נסבל.

מרב מיכאלי: זה לא יכול להיות.

מרב מיכאלי: יש אפס כבוד לעבודה של הכנסת, יש אפס כבוד לתקנון, לנהלים, ולזכות של חברות וחברי הכנסת לקבל את החוקים ולעשות את מה שהם צריכים לעשות, אם ללמוד אותם ואם לנהל בעניינם קמפיין, בתוך הכנסת ומחוצה לה.

יואב קיש: אני באופן עקרוני מסכים איתך.

יואב קיש: אנחנו משתדלים לבדוק על חוק שמגיע.

יואב קיש: דרך אגב, יש חוקים שאני לא מאשר, וכל חוק שמגיע, אני בודק מה הסיבה.

מרב מיכאלי: מה, לא ידענו שצריך להעביר את התקציב?

מרב מיכאלי: לא ידענו שאתם רוצים להביא תקציב דו-שנתי?

יואב קיש: במקרה הזה זה לא היה מוכן לפני, וידעת שהולך להיות - - -

מרב מיכאלי: זה לא התקציב, זה בסך-הכול - - -

מיקי רוזנטל: - - -

יואב קיש: אני לא מנהל דיון על החוק.

מיקי רוזנטל: - - -

מרב מיכאלי: - - -

יואב קיש: אני לא מנהל דיון על החוק.

יואב קיש: אני מעלה את ההצעה להצבעה.

יואב קיש: מי בעד הפטור מחובת הנחה?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד הבקשה – רוב

יואב קיש: הבקשה אושרה.

יואב קיש: התקבל.

יואב קיש: הצעת חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה)(תיקון), התשע"ו-2016 – מי מציג?

<שושנה שטראוס: עורכת-דין שושנה שטראוס מרשות האוכלוסין וההגירה.

<שושנה שטראוס: עיקר הדחיפוּת בחוק הזה זה התיקון בנושא התחולה.

<שושנה שטראוס: בשנת 2014 קבעו בחוק שמעסיק של מסתנן יחויב להפריש 36% משכרו לפיקדון.

<שושנה שטראוס: התחולה היתה אמורה להיות שישה חודשים מהודעת שר האוצר על הקמת הפיקדון בעצם היו צריכים לערוך מכרז לבנק שינהל.

מרב מיכאלי: אנחנו מבקשים להגיש רביזיה על ההחלטה הקודמת.

יואב קיש: רביזיה על ההחלטה הקודמת, בסדר.

יואב קיש: אנחנו נעשה באחת ורבע את הרביזיה.

<שושנה שטראוס: הליכי המכרז באוצר התארכו.

<שושנה שטראוס: ב-1 בינואר השנה נבחר זוכה, בנק שינהל את זה.

<שושנה שטראוס: מאחר שלא יצא צו של שר האוצר ועברו שישה חודשים, הבנק ורשות האוכלוסין מוכנים להפעיל את באופן מידי.

יואב קיש: תודה רבה.

יואב קיש: מי בעד?

יואב קיש: שירים את ידו.

יואב קיש: מי נגד?

יואב קיש: אין.

יואב קיש: בעד הבקשה – פה אחד

יואב קיש: פה אחד.

יואב קיש: אנחנו עוברים לבקשה שלישית בנושא:

יואב קיש: בקשת יו"ר ועדת הכנסת להקדמת הדיון בהצעת חוק שידורי הטלוויזיה מהכנסת (תיקון מס' __), התשע"ו-2016, לפני הקריאה הראשונה.

יואב קיש: אני כיו"ר הוועדה אציג את בהקשה בקצרה.

יואב קיש: מדובר בחקיקה שהסתיימה בוועדה הזו לפני כשעה קלה, אולי אפילו פחות.

יואב קיש: דרך אגב, יש לנו עוד רביזיות, ומן הסתם החוק לא יונח אם הרביזיות ישפיעו.

יואב קיש: רועי, זה מה שדיברנו.

יואב קיש: בכל מקרה, הכוונה שלנו היא להניח את החוק - - -

<קריאה: - - -

יואב קיש: לא, אין לנו שישה סליחה, קוורום.

יואב קיש: אתה יכול להיות נמנע, זה גם בסדר.

יואב קיש: בקיצור, אנחנו צריכים את זה כדי להעלות את זה מחר.

יואב קיש: יש לזה חשיבות - - -.

יואב קיש: מי בעד?

יואב קיש: שירים את ידו?

יואב קיש: מי נגד?

יואב קיש: מי נמנע?

יואב קיש: בעד הבקשה – רוב

יואב קיש: הבקשה אושרה.

יואב קיש: הדיון נסגר.

יואב קיש: תודה.